



CONVOCATÒRIA PER A LA CONCESSIÓ DE SUBVENCIONS PER PAL·LIAR ELS EFECTES DE LA COVID-19 DE L’AJUNTAMENT DEL PORT DE LA SELVA, CONSISTENT EN AJUTS PER LA REALITZACIÓ DE DESPESES NECESSÀRIES PER A LA IMPLANTACIÓ ALS ESTABLIMENTS DEL MUNICIPI DE MESURES DE PROTECCIÓ SANITÀRIA


1. Bases Reguladores


Aquestes subvencions es regiran per allò que s'ha fixat en la present convocatòria; a les bases reguladores específiques per pal·liar els efectes del COVID-19 de l’Ajuntament de Port de la Selva, consistent en ajuts per la realització de despeses sanitàries per a la implantació als establiments del municipi de mesures de protecció sanitària, publicades definitivament al Butlletí Oficial de la Província de Girona en data 11 de gener del 2021, número 5; la Llei 38/2003, de 17 de novembre, General de Subvencions; el Reglament General de la Llei de Subvencions aprovat per Reial Decret 886/2006, de 21 de juliol; la Llei 39/2015, d’1 d’octubre, del Procediment Administratiu Comú de les Administracions Públiques; en el Reial Decret 130/2019, de 8 de març, pel qual es regula la Base de dades Nacional de Subvencions i la publicitat de les subvencions i altres ajudes públiques; les Bases d’Execució del Pressupost 2021, i en les restants normes de dret administratiu que en el seu cas siguin aplicables, i en defecte d’això, les normes de dret privat.

El procediment per a la concessió d'aquestes subvencions serà en règim de concurrència competitiva, concedint la subvenció, sempre que s’aporti la documentació preceptiva, d’acord amb l’ordre de presentació de sol·licituds fins que s’esgoti el crèdit, i amb els límits detallats a les bases reguladores.

2. Crèdits pressupostaris
L’aplicació pressupostària a la qual s’imputa la subvenció és la següent: PRTUR- 439- 47900- Altres subvencions a empreses privades / ajuts COVID 19

Amb un crèdit màxim a imputar de 30.000,00€

3. Objecte, condicions i finalitat de la concessió de la subvenció


La subvenció té per finalitat pal·liar els efectes econòmics provocats per la despesa feta pels establiments del municipi en material per fer front a la pandèmia de la COVID- 19.

Podran ser objecte de subvenció les següents despeses elegibles:

a. La instal·lació de mampares i pantalles protectores de qui presta els seus serveis a l’activitat o dels seus usuaris.
b. L’adquisició d’equips individuals de protecció.
c. L’adquisició de material de desinfecció fungible específic, com gel hidroalcohòlic, equip d’ozonització o de desinfecció tèrmica.
d. La contractació de serveis de desinfecció a càrrec d’empreses especialitzades.
e. Altres despeses d’accions o compres no descrites i que justificadament es demostri que donen resposta a una exigència sanitària i de protecció de la salut contra la COVID-19.


L'import de la subvenció no podrà superar el 100% de la despesa elegible, amb un màxim de 600 euros.
Cada titular només podrà rebre una subvenció per establiment.

4. Requisits per sol·licitar la subvenció i la forma d'acreditar-los


Requisits per sol·licitar la subvenció:
· Presentació de la sol·licitud de subvenció en el termini de 30 dies hàbils a comptar a partir de la publicació d’aquesta convocatòria al taulell d’anuncis de la seu electrònica, mitjançant el model normalitzat que es trobarà al web de l’Ajuntament i que caldrà adjuntar a una instància genèrica.
· Adjunt a la sol·licitud, es presentaran les factures completes o simplificades i rebuts o altres documents, com resguards de transferència, que acreditin fefaentment el pagament. Les factures aportades hauran d’indicar una data d’emissió compresa entre el 14 de març del 2020 i l’últim dia de presentació de sol·licituds d’aquesta subvenció.
· Per ser reconegut beneficiari caldrà que es compleixin els requisits genèrics establerts a la base segona de les bases reguladores específiques d’aquesta subvenció.


5. Òrgan competent per a la instrucció i resolució del procediment


L'òrgan competent per a la instrucció de l'expedient és el Secretari d’aquesta Corporació.
Aquest sol·licitarà quants informes estimi necessaris per resoldre, així com avaluar, les sol·licituds que es presentin dins del termini i en la forma escaient, tot això de conformitat amb l'article 24 de la Llei 38/2003, de 14 de novembre, General de Subvencions.
L’òrgan col·legiat per valorar les sol·licituds i emetre la proposta d’acord està format per l’Alcalde, la regidora d’Ensenyament, Turisme i Promoció, i el regidor d’Hisenda, Transparència, Seguretat, Sanitat i Salut Pública.
L'òrgan competent per resoldre serà la Junta de Govern Local d’acord amb la base

setena de les bases reguladores específiques d’aquesta subvenció.

6. Termini de presentació de sol·licituds


Les sol·licituds es formularan en el model que figura com a Annex d'aquesta convocatòria, que es trobarà disponible al web de l’Ajuntament. Es dirigiran a l'Alcalde de l'Ajuntament, i es presentaran en el Registre d'entrada de l'Ajuntament o per qualsevol dels mitjans assenyalats en l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini de 30 dies hàbils des de la publicació de l'extracte de la convocatòria en el Butlletí Oficial de la Província. En tot cas, les persones jurídiques hauran de presentar la sol·licitud telemàticament a través de la seu electrònica.


Les sol·licituds dels interessats acompanyaran els documents i les informacions determinats en la norma o convocatòria, tret que els documents exigits ja estiguessin en poder de qualsevol òrgan de l'Administració actuant, o hagin estat elaborats per qualsevol altra Administració. L'administració actuant podrà consultar o recaptar aquests documents tret que l'interessat s'oposés a això. No hi haurà lloc a l'oposició quan l'aportació del document s'exigís en el marc de l'exercici de potestats sancionadores o d'inspecció.


Si la sol·licitud no reuneix els requisits establerts en la norma de convocatòria, l'òrgan competent requerirà a l'interessat perquè l'esmeni en el termini màxim i improrrogable de 10 dies, indicant-li que si no ho fes se li tindrà per desistit de la seva sol·licitud.

7.  Terminis de resolució i notificació


El termini de resolució i notificació serà de 3 mesos.
El venciment del termini màxim sense haver-se notificat la resolució legitima als interessats per entendre desestimada per silenci administratiu la sol·licitud de concessió de la subvenció.

8. Fi de la Via administrativa


L'acte de resolució de la subvenció esgota la via administrativa.


D'acord amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, contra aquesta resolució podrà interposar-se recurs potestatiu de reposició davant l'Alcalde d'aquest Ajuntament, en el terme d'un mes a comptar des de l'endemà de la recepció de la notificació, o bé directament recurs contenciós administratiu davant el Jutjat del Contenciós-Administratiu de Girona, en el termini de dos mesos, a comptar des de l'endemà al de la recepció de la notificació, de conformitat amb l'article 46 de la Llei

29/1998, de 13 de juliol, de la Jurisdicció Contenciós-Administrativa.

9. Criteris de valoració de sol·licituds


En tot cas, les sol·licituds que reuneixin els requisits donaran lloc al reconeixement de la subvenció fins a l’exhauriment de l’import de la línia de subvenció, per ordre de presentació. Si es presentessin quan s’hagi exhaurit aquest   import, les subvencions es denegaran sense que s’entri a analitzar la possibilitat del seu atorgament.

10. Mitjans de notificació o publicació


Les notificacions es practicaran en el lloc i pel mitjà que el sol·licitant faci constar a aquest efecte en la sol·licitud, tenint en compte allò que s'ha fixat a aquests efectes en l'article 41 de la Llei 39/2015, d'1 d'octubre, del Procediment Administratiu Comú de les Administracions Públiques.
image1.jpeg
-

-T-\\ AJUNTAMENT DEL
\v/ PORT DE LA SELVA

CAP DE CREUS - ALT EMPORDA





image2.jpeg
C/Mar, 1 - CP 17489 - Telfs. 972 387 025 - 972 387 073 - 972 387 413
ajuntament@elportdelaselva. cat ~ NIF P-1714900-F




